Diari Oficial de la Generalitat Valenciana


Sumari del DOGV 9372, del 30-06-2022 (2022/5957)

RESOLUCIÓ de 6 de juny de 2022, de la Direcció General del Sector Públic i Patrimoni, de finalització de l'expedient de declaració administrativa d'herència intestada i acceptació de l'herència de Rafael Ibáñez Alemany per la Generalitat. EIP 149/2018.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9372

Data del DOGV
:   30-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5957


Data del document
:   06-06-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 6 de juny de 2022, de la Direcció General del Sector Públic i Patrimoni, de finalització de l'expedient de declaració administrativa d'herència intestada i acceptació de l'herència de Rafael Ibáñez Alemany per la Generalitat. EIP 149/2018.  
 [2022/5957]  
Antecedents de fet  
Mitjançant escrit presentat en aquesta administració pública per l'Advocacia General de la Generalitat, es comunica el procediment ordinari 1758/2016, seguit en el Jutjat de Primera Instància núm. 3 de València, informant de la defunció de Rafael Ibáñez Alemany, sense haver atorgat testament.  
Amb data 13 d'abril de 2018, el director general del Sector Públic, Model Econòmic i Patrimoni va signar resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestats, previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
De les actuacions dutes a terme per aquesta direcció general, es constata que el causant mor el 16 d'agost de 2015 i que va estar empadronat a València. No coneixent-se, en principi, persones amb dret a heretar, amb data 20 d'agost de 2018, el director general del Sector Públic, Model Econòmic i Patrimoni va signar resolució de finalització d'investigació prèvia i incoació de l'expedient de declaració administrativa d'hereus abintestats del causant adés referenciat, que es va publicar en el Diari Oficial de la Generalitat Valenciana de 15 d'octubre de 2018, i exposar al tauler d'edictes de l'Ajuntament de València del 21 de setembre al 22 d'octubre de 2018.  
  
Investigat el cabal relicte, amb data 8 d'abril de 2022, es dona trasllat a l'Advocacia General de la Generalitat de proposta de resolució d'acceptació de l'herència, a l'efecte d'emissió d'informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 21 d'abril de 2022, es rep informe de l'Advocacia, la consideració jurídica tercera del qual estableix que, si bé s'ha seguit la tramitació prevista en el Decret 20/2019, ha d'advertir-se que el seu article 6.1 estableix que: «El termini màxim per a la resolució del procediment serà d'un any», tenint en compte que l'acord d'incoació d'aquest procediment és de 20 d'agost de 2018, ha transcorregut el termini fixat, per la qual cosa el procediment ha caducat.  
Amb data 27 d'abril de 2022, es dicta resolució de caducitat del procediment de referència.  
No constant més persones amb dret a heretar i complint-se la resta de requisits exigits per la normativa aplicable, con data 27 d'abril de 2022, es dicta nou acord d'incoació, publicat en el DOGV 9351, i exposat al tauler d'anuncis de l'Ajuntament de València del 29 d'abril al 30 de maig de 2022.  
  
Fonaments de dret  
En compliment del que es preveu en l'article 71 de l'Estatut d'Autonomia de la Comunitat Valenciana; en l'article 43 de la Llei 14/2003, de 10 d'abril, de patrimoni de la Generalitat Valenciana; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat; i atenent el que estableixen els articles 20 i següents de la Llei 33/2003, de 3 de novembre de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, escau la finalització de l'expedient per a la declaració d'hereus abintestats per part de la Generalitat respecte d'aquesta herència.  
En l'exercici de les competències que m'atribueix per la normativa aplicable, i basant-me en el que disposa l'article 84 de la Llei 39/2015, de 1 de novembre, del procediment administratiu comú de les administracions públiques, resolc:  
Primer. Declarar la Generalitat hereva de Rafael Ibáñez Alemany i adjudicar-li els béns i drets de l'herència, seguint les recomanacions de l'Advocacia General de la Generalitat.  
  
Segon. Acceptar l'herència del causant, a benefici d'inventari, integrada pels béns següents:  
- Dos comptes en CaixaBank, amb saldo, a data 4 de novembre de 2021, de 215,17 - i de 522,25 ?, respectivament.  
- Pla de pensions, en CaixaBank, amb un saldo, a data 8 de novembre de 2021, de 186,82 ?.  
- Sobrant de subhasta de finca titularitat del causant, per import de 18.621,93 ?, tal com comunica el Jutjat de Primera Instància núm. 3 de València, procediment execució títols judicials 1261/2020.  
  
No s'han localitzat més béns de l'herència.  
Per Decret del mateix jutjat i en el mateix procediment, s'aprova la taxació de costes per import de 6.457, 36 - i liquidació presentada per l'entitat financera CaixaBank, per import de 14.123 ?.  
  
Consten deutes a favor de la Comunitat de Propietaris de la finca subhastada i rebuts d'IBI pendents de pagament.  
  
Tercer. Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart. Fer la presa de possessió dels béns i drets del causant, així com a la seua administració i conservació.  
  
Cinqué: Una vegada liquidada l'herència, aprovar, previ informe de la Intervenció Delegada, el compte general de liquidació de l'abintestat en què s'integrarà la totalitat dels ingressos generats i les despeses abonades o per a abonar, entre les quals figurarà el premi per denúncia, si escau.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament, en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar recurs contenciós administratiu, davant la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
  
Tot això, sense perjudici que puga exercitar-se qualsevol altre recurs o acció que s'estime escaient.  
  
València, 6 de juny de 2022. - La directora general del Sector Públic i Patrimoni: Isabel Castelló García.